Egmond - Bio
Met digitale verkope van oor die 800 duisend eenhede moet daar iets uniek wees aan die veelsydige liedjie skrywer en sanger wat die afgelope 15 jaar Suid-Afrika (en in baie gevalle, die res van die wêreld) vermaak. As digter publiseer Egmond reeds op 19 'n klompie gedigte in Engeland. Sy liefde vir skryf en musiek het reeds op 17 bymekaar gekom toe hy sy eerste liedjie This Morning geskryf het, wat uiteindelik 6 jaar later opgeneem word. Die res is soos hul sê, geskiedenis.
Sy debuut album Ongevraagde "Hello" is Oktober 2011 uitgereik, maar sedert die treffer Mors in 2004 op Radio Pretoria gespeel het, word daar vir 7 jaar lank gesels in verskeie radio onderhoude oor die nuweling op die Afrikaanse musiek toneel. Sy deurbraak volg in 2010 op ASTV (nou MYtv) met die treffer video vir Gee Voor Jy Groet. Die album bevat ses top 10 treffers, waarvan Dis Elektries (ft Yolandi) vir 8 weke lank #1 gekraai het op Uitsaaines en 'n totaal van 22 weke in die Top 10 was op hierdie stasie. Sy tweede album Ongevraadge "Ritmes" word in 2012 uitgereik en Ongelooflik, die eerste enkelsnit, maak skokgolwe op Channel24 in April 2013 toe dit 'n bespiegelde lys haal. 'n Verwerkte weergawe van Jy's In My Bloed word as 2de treffer uitgereik en die kollig word gedeel met die internasionale superster Glenda Millar van die groep Clout. Die musiek video, wat spog met speelgoed uit die tagtiger jare van die bekende kinderprent TV-reeks ThunderCats, maak internasionaal opslae toe die stem agter die hoofkarakter, Larry Kenney, self die "thumbs up" vir die komiese musiek-video gee.
Next Music teken Egmond as digitale kunstenaar ook in 2013 en reik sy hele katalogus op digitale platforms uit, insluitende iTunes en Google Play. Dieselfde jaar volg Kom Red My wat 'n verrassende 11 000 kykers gelok het op You Tube nadat die musiek video sy debuut op Channel24.Co.Za gemaak het. In 2014 word sy EP Vuil Wasgoed uitgereik, gevolg in 2015 deur 'n treffers versameling 1 Dosyn Grootste Treffers.
DJ [ft Algorrid3m & Sandy Robbie] word in Augustus 2015 uitgereik as voorganger vir sy 2016 vierde album Nog Vuil Wasgoed. Die album lewer in 2018 die nommer 1 treffer Melkweg Reënboog en die Top 5 treffer Reën (Aan Die Brand Steek) op terwyl Egmond ook terselfde tyd sy eerste Engelse EP Lights Blinding uitreik. Die voorganger enkelsnit Better Days (ft Algorrid3m) tref die nommer 1 posisie in Mei 2018 op Hosa Radio en haal ook oor die 10 000 kykergetalle op You Tube vir die musiek video.
Na vier Afrikaanse studio albums, 'n Engelse EP en tonne kleurvolle musiek videos (wat boonop self geredigeer en opgeneem is deur die talentvolle kunstenaar), is 2018 die jaar wat Egmond sy 15de herdenking in die musiek industrie vier. Met die onlangse sukses op verskeie radio stasies, en die kollig weer terug op sy string treffers, is Egmond terug met sy splinternuwe enkelsnit Koebaai. Die hartseer opbreek-liedjie wat geskryf is saam met die 70's en 80's ikoon Sandy Robbie (van die groepe Clout en Cirkus) se briljante musiek video is vroeër vanjaar opgeneem in Mosambiek se kusdorp Pomene. Die liedjie, wat deel vorm van sy album Sirkus Applous, Egmond se tweede grootste treffers versameling, is in Julie 2018 uitgereik op alle digitale platforms. Die video sien ook Egmond se terugkeer op MYtv in Augustus, terwyl die video op YouTube die begin van die maand die 20 duisend merk kykergetalle verbysteek en ook 'n Top 10 treffer word op Hosa Radio. In Oktober 2018 verskyn 'n gedeelte van die Kom Red My musiek video op die KykNet program, die Van Coke Show.
Egmond is 'n ThunderCats, She-Ra, Lord of the Rings, Harry Potter en Roxette aanhanger, het 'n trilogie geskryf getiteld The Stone Heroes, hou van flieks, tv reekse en sy ouma se koeksisters.